# data[].attributes.attachment_link.readable_text
Monet kaipaavat seuraa tai kumppania rinnalleen, mutta omasta elämäntilanteesta tai jostain muusta syystä johtuen mieluisan ihmisen löytäminen arjessa tuottaa haasteita. Netissä deittailusta onkin tästä syystä tullut vuosi vuodelta suositumpi tapa kohdata uusia ihmisiä ja jopa eräänlainen normi - nyt millenniaaleista vähintäänkin puolet kertoo tavanneensa oman puolisonsa jonkin deittisovelluksen kautta.

Suosittuja deittisovelluksia suomalaisten sinkkujen keskuudessa

Monet kokevat olonsa yksinäiseksi, vaikka ympärillä olisikin ystäviä ja muita läheisiä. On aivan eri asia löytää rinnalle kumppani, jonka kanssa jakaa omaa arkeaan tai pitää hauskaa. Uusien ihmisten tapaaminen ei ole välttämättä kovinkaan helppoa etenkään silloin jos työpaikasta, opiskelupaikasta tai esimerkiksi harrastusten parista ei ole löytynyt varteenotettavia vaihtoehtoja. Harva uskaltaa ainakaan suoralta kädeltä marssia mielenkiintoisen ihmisen luokse juttusille ja kysyä esimerkiksi puhelinnumeroa, mutta kynnys lähestyä tuntemattomia on paljon matalampi netissä.

Kenenpä meistä ei tekisi mieli rakastua tai heittäytyä jännittävän seikkailun vietäväksi ja katsoa, mitä siitä seuraa. Juuri tällaisessa tilanteessa deittisovellukset voivat tarjota kaivatun ratkaisun. Seuraavaksi esitellään joitain tämän hetken mielenkiintoisimmista sovelluksista, joista monet suomalaisetkin ovat vuosien kuluessa löytäneet itselleeen kaipaamaansa seuraa, oli kyse sitten mahdollisesta tulevasta aviopuolisosta tai vain harmittomasta hetken hurvittelusta.

Tinder

Tinderiä pidetään modernin deittailun ruumiillistumana, josta ovat varmasti kuulleet monet sellaisetkin, joille seuranhaku ei ole edes ajankohtainen asia. Tinder on maailman suosituin deittisovellus, joka lunastaa lupauksensa tuomalla yhteen tuhansittain kriteereitä vastaavia sinkkuja, jotka ovat valmiita tapaamiseen usein jo lyhyellä varoitusajalla. Sovelluksen toimintaperiaate on äärimmäisen simppeli: ruudulla näytetään ihmisistä kuvia, joista kiinnostavat pyyhkäistään oikealle ja loput vasemmalle. Lopulta sovellus yhdistää matchit eli ne, jotka ovat pyyhkäisseet toisensa oikealle.

Tinder on valtavan suosittu deittisovellus, mutta samalla se jakaa voimakkaasti ihmisten mielipiteitä. Palvelun nerokkaan koukuttavaa ja viihdyttävää käyttöliittymää kritisoidaan usein pinnalliseksi ja ulkonäkökeskeiseksi, mutta tietyissä tilanteissa se on tehokas tapa suodattaa näkyville vain itseä aidosti kiinnostavat ihmiset, jotka osoittavat myös itse olevansa kiinnostuneita. Tinder on kevyt tapa uppoutua deittailun maailmaan ilman kovinkaan suurta panostusta, sillä sovellukseen ei tarvitse lisätä muuta kuin oma kuvansa sekä muutamia perustietoja. Pitkän ja kuvailevan profiilin kirjoittaminen ei ole tarpeen, vaan käyttäjä heitetään lähes oikopäätä altaan syvään päätyyn katsomaan, keitä kaikkia muita palvelusta löytyy. Pinnallisuudestaankin huolimatta Tinder on osoittautunut tehokkaaksi tavaksi kohdata uusia ihmisiä, ja monet ovat löytäneet sen kautta kumppanin rinnalleen taittamaan jopa elämänmittaista matkaa.

Eliittikumppani

Eliittikumppani lukeutuu Suomen suosituimpiin deittisovelluksiin. Jo palvelun nimestä voi päätellä jotain - kyseessä on nimittäin Tinderin kaltaisia sovelluksia syvällisemmin käyttäjän tarpeisiin ja toiveisiin porautuva palvelu, jonka pyrkimyksenä on yhdistää toisille aidosti sopivia ihmisiä. Lopullisena tavoitteena on tietysti se, että sovelluksen käyttäjä löytää rinnalleen sananmukaisesti eliittikumppanin eli itselle parhaan mahdollisen matchin.

Joillain tuntuu olevan Eliittikumppanista vääränä käsityksenä se, että palvelua käyttäisivät ainoastaan korkeasti koulutetut tai muutoin jollain tavalla tasokkaammat sinkut. Todellisuudessa Eliittikumppani soveltuu kuitenkin kaikille käyttäjille taustaan katsomatta, kunhan täysi-ikäisyyden vaatimus täyttyy. Tässä palvelussa voi asettaa hyvinkin tarkat kriteerit mielitietylleen koskien vaikkapa tiettyä koulutustasoa, tulotasoa, uskonnollista vakaumusta tai jotain muuta tärkeää arvoa tai tulevaisuuden haavetta. Palveluun liityttäessä jokainen täyttää lähes 300 kysymyksestä muodostuvan kyselyn, johon vastaamalla voi vaikuttaa siihen, että lukemattomien kumppaniehdokkaiden joukosta poimitaan ehdotuksiin vain aidosti potentiaaliset henkilöt. Jos aikaa ei halua tuhlata deittipalvelussa haahuiluun ja turhaan selailuun, on Eliittikumppani silloin oikea valinta.

E-kontakti

E-kontakti mainostaa itseään "Aitojen ihmisten kohtaamispaikkana". Kyseessä on luotettava kotimainen deittipalvelu, jolla on jopa 350 000 rekisteröityä jäsentä. Siinä missä Tinder ja Bumble ovat etenkin nuorten aikuisten suosiossa, ovat monet hieman iäkkäämmät sinkut löytäneet tiensä E-kontaktiin. Palvelua aktiivisesti käyttävistä selkeän enemmistön muodostavatkin 45 vuotta täyttäneet, joten mikäli mittarissa on jo enemmän vuosia ja hakusessa on suunnilleen omanikäinen kumppani, voi etsimisen hyvinkin aloittaa E-kontaktista. E-kontaktia voidaan pitää tavanomaista räätälöidympänä palveluna. Monet suomalaiset suosivat sitä muun muassa siksi, että se tarjoaa suomenkielistä asiakaspalvelua. Toisin kuin useimmat suositut deittisovellukset, E-kontakti on kuitenkin suurelta osin maksullinen. Vaikka jäsenyyden luominen ei maksa mitään ja myös muiden käyttäjien profiileja voi tarkastella ilman lisäkuluja, edellyttää viestien lukeminen ja lähettäminen palvelusta maksamista. Maksullisuudestaan huolimatta E-kontaktista on tullut suomalaisten sinkkujen keskuudessa yksi suosituimmista deittipalveluista.

50 Plusmatch

Deittailu ei todellakaan ole pelkästään nuorten aikuisten juttu, vaan siihen on oikeus meistä jokaisella. Mikäli alkaa olla jo tukevasti keski-iän paremmalla puolella ja rinnalleen kaipaa kumppania jakamaan arkea, ei sellaista välttämättä enää kuitenkaan löydy kovinkaan helposti. Onneksi deittisovellusten joukosta löytyy oivallisia vaihtoehtoja myös hieman varttuneemmille sinkuille. Yksi tällainen on 50 PlusMatch -niminen palvelu, joka on suunnattu ensisijaisesti yli 50-vuotiaille käyttäjille. Pääasiallisesti 50 PlusMatchia käyttävät keski- tai eläkeikäiset sinkut, jotka ovat esimerkiksi eronneet, jääneet leskiksi tai ovat muuten vain vailla romanttista seuraa. Palvelusta löytyy kuitenkin jonkin verran myös niitä, joilla ei välttämättä ole varsinaisia romanttisia haaveita, vaan ennemminkin toive löytää palvelusta uusia, samanikäisiä ja samanhenkisiä ystäviä.

Siinä missä monissa muissa deittisovelluksissa vastaan voi tulla hyvinkin kirjavaa porukkaa, on 50 PlusMatch pidetty tyyliltään asiallisena. Tässä palvelussa käyttäjä luo ensin itselleen kuvaavan profiilin, joka tarkistetaan manuaalisesti ennen julkaisua. Tämän jälkeen voi itsekin käydä tutkailemassa palvelussa olevien käyttäjien profiileja ja poimia niiden joukosta lupaavimmat henkilöt yhteydenottoa varten. 50 PlusMatchin kohdeyleisö on ikäkriteerien puolesta hyvin rajattu, joten se on jäänyt suomalaisten keskuudessa hieman tuntemattomammaksi. Jos haaveilee kuitenkin siitä, että loppuelämän ajaksi vierelleen löytäisi mukavan ja turvallisen kumppanin vielä varttuneemmallakin iällä, saattaa sellainen hyvinkin löytyä 50 PlusMatchin kautta!

Victoria Milan

Salaperäisellä nimellä varustettu Victoria Milan lukeutuu tämän hetken nopeiten kasvaviin seuranhakupalveluihin. Kyseessä on matalalla profiililla toimiva deittipalvelu, joka on erityisesti salasuhteita etsivien miesten ja naisten suosiossa. Victoria Milan itse kertoo, että sen palveluita hyödyntää jo lähemmäs viisi miljoonaa jäsentä eri puolilla maailmaa. Joukossa on niin sinkkuja kuin varattuja käyttäjiä, joita kaikkia yhdistää seuran kaipuu sekä halu kokea jotain uutta ja jännittävää.

Monet parisuhteessa elävät haaveilevat joskus uudenlaisista kokemuksista, joita tuttu ja turvallinen kumppani ei välttämättä pysty tarjoamaan. Seikkailua ja vaihtelua tasapaksuun arkeensa kaipaa yllättävän suuri joukko ihmisiä, jotka ovat valmiita hyppäämään tarvittaessa myös salasuhteeseen silloin kun kohdalle sattuu osumaan sopiva seuralainen. Useimmille Victoria Milanin asiakkaille on kuitenkin tärkeää varmistaa deittailukokemusten yksityisyys ja turvallisuus, jotta uusien ihmisten tapaaminen onnistuu ilman, että kotoa jo mahdollisesti löytyvä kumppani saisi siitä tietää. Juuri tässä Victoria Milan on kunnostautunut, joten mikäli tämäntyyppinen seura houkuttelee, on palvelu yksi markkinoiden luotettavimmista vaihtoehdoista.

Bumble

Bumble on mielenkiintoinen deittisovellus, jonka perustajatiimiin lukeutuu myös yksi Tinderin perustajajäsenistä. Vaikka Bumblessa onkin paljon yhtäläisyyksiä Tinderin kanssa, on se samalla ratkaisevalla tavalla erilainen sovellus - tässä sovelluksessa päätösvalta annetaan nimittäin naisten käsiin. Jotta mies pystyisi ottamaan yhteyttä itseään kiinnostavaan naiseen, on tämän ensin osoitettava oma kiinnostuksensa miestä kohtaan. Etenkin monet naiset kokevat Bumblen vähemmän ahdistavaksi paikaksi, sillä ei-toivotuilla yhteydenotoilla ei tarvitse vaivata päätään. Näin säästyy kummankin osapuolen aikaa. Samaan tapaan kuin esimerkiksi Tinderissä, myös Bumblessa käyttäjä voi asettaa haun voimaan tietyn etäisyyden sisälle. Näin voi varmistua siitä, että ruudulla näytettävät mahdolliset deittikumppanit sijaitsevat riittävän lähellä ja tapaaminen on konkreettisestikin helposti toteutettavissa molempien osapuolten näin toivoessa.

HappyPancake

Kaikenikäisille tarkoitettu Happy Pancake on täysin maksuton seuranhakupalvelu. Tässä sovelluksessa käyttäjä voi syöttää haluamansa tiedot ja kuvat itsestään sekä mahdolliset kumppania koskevat toivomukset ja kriteerit. Hakutulokset esitetään Happy Pancakessa perinteiseen tapaan luettelona, josta voi klikkailla auki mielenkiintoisimmilta vaikuttavia profiileita tarkempaa syyniä varten. Happy Pancake ei välttämättä ole kaikkein tunnetuin deittisovellus, mutta se mainostaa auttaneensa vuosien saatossa jopa yli puolta miljoonaa ihmistä löytämään itselleen seuraa netin välityksellä - ei lainkaan hullumpi saavutus!

OkCupid

Käyttäjistä kerätyn datan pohjalta sopivia osumia ehdottava OkCupid tarjoaa mukavaa vaihtelua Tinderin kaltaisille ulkonäköön ensisijaisesti keskittyville palveluille. Tässä suurelta osin maksuttomassa deittisovelluksessa on helppotajuinen käyttöliittymä, jossa laajalti kysymyksiä monivalintatyyppisesti esittämällä pyritään selvittämään ihanteellinen kumppaniprofiili sekä se, kuka palvelun senhetkisistä käyttäjistä voisi tulla kyseeseen. Mikäli tuntuu siltä, että oma profiili hukkuu muiden joukkoon eikä yhteydenottoja tule riittävästi, voi omalle deittiprofiililleen hakea lisänäkyvyyttä lisämaksusta.

OkCupidia käytetään monenlaiseen tarkoitukseen. Palvelussa voi ilmoittaa heti alkuun, etsiikö palvelusta yhden yön seuraa, ystävyyssuhteita, deittailua vaiko kenties jotain vakavampaa. Lyhyen profiilin luomisen jälkeen vastataan OkCupidin monivalintakysymyksiin, jonka jälkeen palvelu esittää käyttäjälle parhaat osumat prosenttilukuina. Mikäli kumppaninvalinnassa elämäntyylien, uskonnon ja muiden seikkojen kohtaaminen on erityisen tärkeää, voi OkCupid hyvinkin olla oikea valinta seuranhakuun!

Kuinka valita paras mahdollinen deittisovellus?

Koska useimmat deittisovellukset ovat vähintäänkin perustoiminnoiltaan maksuttomia, kannattaa seuraa kaipaavan tutustua avoimesti eri palveluihin. Kokeilemalla selviää nopeasti se, minkä palvelun tarjonta vastaa parhaiten omia tarpeita. Mikäli jokin sovellus osoittautuu itselle tarpeettomaksi tai muuten epämiellyttäväksi, voi sen poistaa yhtä nopeasti kuin sen on ladannutkin.

Se kauan kaivattu unelmien kumppani saattaa lymyillä vain yhdessä deittipalvelussa. Olisikin suuri tragedia, jos sattuisi vahingossa kulkemaan oman onnensa ohi liittymällä sattumalta väärään palveluun. Juuri tästä syystä monet sinkut laskevatkin verkkoja samanaikaisesti useille vesille, joten deittiprofiileita saattaa hyvinkin olla aktiivisena useammassa palvelussa. Eri palveluita käyttävät hyvinkin erilaiset ihmiset, joten jos ei ole aivan varma siitä, mitä on ylipäätään etsimässä, kannattaa eri sovellusten tarjonta käydä ilman muuta katsastamassa!

Loppusanat deittisovellusten suosiosta

Lisääntyneen kysynnän seurauksena tarjolla on yhä monipuolisemmin deittipalveluita, jotka tuovat samanhenkisiä ja samoja asioita toivovia ihmisiä yhteen - oli kyse sitten pitkäaikaisen seurustelukumppanin etsimisestä tai jostain vähemmän vakavasta. Parisuhdetta kaipaavilla ja romanssinnälkäisillä on nyt valtavasti valinnanvaraa erilaisten deittailusovellusten suhteen. Useimmat ovat varmasti kuulleet Tinderistä, mutta kiinnostavaa seuraa voi yhtä hyvin löytyä lukemattomista muistakin palveluista.

Jos valokuvien pyyhkäisy rennosti oikealle ja vasemmalle sopivaa kumppania etsittäessä ei tunnu omalla kohdalla hyvältä vaihtoehdolta, mahdollistavat jotkut deittisovellukset huomattavasti moniulotteisemman etsintäprosessin. Joissain sovelluksissa palvellaan kaikkia deittailusta ja jopa uusista ystävyyssuhteista kiinnostuneita, kun taas toiset ovat hyvinkin tarkkaan profiloineet käyttäjäkuntansa. Varmaa on kuitenkin se, ettei itselle sopivan kumppanin löytyminen jää kiinni ainakaan deittisovellusten vähäisyydestä. Nettideittailun jännittävään maailmaan sukeltaminen tuo mukanaan takuulla yllätyksiä ja ikimuistoisia tilanteita - johtivatpa ne sitten mihinkään tai eivät.

# data[].attributes.attachment_link.description
Monet kaipaavat seuraa tai kumppania rinnalleen, mutta omasta elämäntilanteesta tai jostain muusta syystä johtuen mieluisan ihmisen löytäminen arjessa tuottaa haasteita. Netissä deittailusta onkin tästä syystä tullut vuosi vuodelta suositumpi tapa kohdata uusia ihmisiä ja jopa eräänlainen normi - nyt millenniaaleista vähintäänkin puolet kertoo tavanneensa oman puolisonsa jonkin deittisovelluksen kautta.